Бунёди миллии иҷтимоии маблағгузории Тоҷикистон

Лоиҳаи таҳкими устувории иҷтимоӣ-иқтисодӣ

(ЛТУИИ)

## **НАҚШАИ РУШДИ ДЕҲА**

Деҳа: *Хӯчархӣ*

Ҷамоат: *Даҳана*

Шаҳр: *Кӯлоб*

Минтақа:  *Хатлон*

“\_\_\_” \_\_\_\_\_\_\_\_\_\_\_\_ 20\_\_\_ year.

**Давраи тадқиқот:** *аз 28.04.2022 то 02.05.2022*

**Тадқиқотчиён:** *Нилуфари Искандаршо ва Раҳимов Саӣмаҳмуд*

**Асоси интихоби ҷомеа барои арзёбии муштараки минтақаҳои деҳот.**

1. **Мақсад**: Гузаронидани тадқиқот дар сатҳи ҷомеа барои муайян кардани хусусиятҳои иҷтимоӣ, иқтисодӣ, институтсионалии ҷомеа, инчунин таҳлил ва муайян кардани сабабҳои камбизоатӣ, интихоб ва афзалият додани ҷомеа, инчунин роҳҳои ҳалли мушкилоти онҳо барои татбиқи минбаъдаи зерлоиҳа.
2. **Вазифаҳо:**

1. Муайян намудани сатҳи зиндагии аҳолии маҳалла тавассути таҳлилу арзёбӣ:

* Мавҷудияти инфрасохтори иҷтимоӣ-иқтисодӣ;
* Фавти кӯдакон ва сатҳи бемориҳои сироятӣ;
* Мавҷудияти табақаи осебпазири аҳолӣ дар ҷомеа: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд;
* Дараҷаи шуғл, манбаъҳо ва сатҳи даромад;
* Сабабҳо ва сатҳи бекорӣ дар ҷомеа;
* Самтҳои асосии хароҷот дар асоси буҷети солонаи оила;
* Нишондиҳандаҳои камбизоатӣ ва гурӯҳбандии ҷомеаҳо аз рӯи сатҳи зиндагӣ.

2. Муайян кардани дараҷаи ягонагии сокинони ҷомеа ва/ё ихтилофҳои дохилии онҳо;

3. Муайян намудани масъалаҳои афзалиятноки ҷомеа;

4. Таҳлили захираҳо, имкониятҳо ва тайёрии аҳолӣ дар маҳалҳо барои ба ҳалли масъалаҳои иҷтимоӣ ва ҷалб намудани онҳо;

5. Арзёбии иқтидори институтсионалии ҷомеа ва роҳбарони он;

6. Муайян кардани дараҷаи иштироки ҷомеа ва қобилият дар пойдории лоиҳа;

7. Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.

8. Муайян намудани нерӯ ва нақши мақомоти ҳокимияти маҳаллӣ дар ҳалли проблемаҳои иҷтимоӣ;

9. Таҳияи нақшаи амалии ҷомеа.

# **I. Тавсифҳои умумӣ:**

* 1. Ҷомеа: (Тавсифи ҷойгиршавии ҷуғрофии деҳа, пешниҳоди маълумоти демографӣ дар бораи деҳа, маълумоти пурра дар бораи гурӯҳҳои осебпазир, истифода аз маълумот аз тадқиқоти минтақавӣ).

|  |  |  |  |
| --- | --- | --- | --- |
| № б/т | Маълумот | Ченак | Нишондиҳанда |
| 1 | Ҷойгиршавии ҷуғрофӣ |  | *Деҳаи Хӯчархӣ дар қисмати шимолу ғарбии ҷамоати Даҳана ва шаҳри Кӯлоб ҷойгир аст.* |
| 2 | Шумораи хонаводаҳо | оила | *83* |
| 3 | Шумораи аҳолӣ | нафар | *610* |
|  | аз он ҷумла: Мардҳо | нафар | *301* |
|  | Занҳо | нафар | *309* |
| 4 | Ҳайати этникӣ: Тоҷикон | нафар | *323* |
|  | Ӯзбекҳо | нафар | *287* |
|  | Русҳо | нафар | *0* |
| 5 | Шумораи муҳоҷирони меҳнатӣ | нафар | *40* |
| 6 | Шумораи маъюбон | нафар | *9* |
| 7 | Шумораи оилаҳои бесаробон | оила | *4* |

* 1. Тавсифи ҳудуд: (Пешниҳоди харита-схемаи минтақа, ки аз ҷониби худи сокинон тартиб дода шудааст, бо нишон додани ҷойгиршавии объектҳои асосии инфрасохтори иҷтимоӣ-иқтисодӣ).

*Деҳаи Хӯчархӣ дар қисмати шимолу ғарбии ҷамоати Даҳана ва шаҳри Кӯлоб ҷойгир аст.*

*Филиали муассисаи таҳсилоти миёнаи умумии № 26*

* 1. Тамоюлҳои рушди инфрасохтор: (Дар ин бахш дар бораи таърихи ҷомеа ва тамоюли рушди инфрасохтори иҷтимоӣ ва иқтисодии деҳа маълумот дода мешавад).

*Деҳаи Хӯчархӣ аз ду маҳалла ташкил ёфтааст, деҳаи Хӯчархии поён соли 1930 дар ҳайати деҳаҳои ҷамоати Даҳана таъсис ёфтааст, деҳаи Хӯчархии боло соли 1991 аз нав бунёд карда шудааст. Аҳолии муқимии деҳаи Хӯчархӣ асосан ба кишоварзӣ (зироаткорию, боғдорӣ ва чорвопарварӣ машғул ҳастанд. Давоми солҳои мавҷудияти ҷомеаи Хӯчархӣ аз даврони собиқ Иттиҳоди Шӯравӣ аз ҷумлаи иншоотҳои иҷтимоию-инфрасохторӣ филиали МТМУ № 26, Ситемаи таъмини барқ ва роҳҳои дохилии деҳа сохта ба истифода дода шудааст. Бояд қайд намоям, ки иншоотҳои номгиршуда солҳои зиёд фаъолият карда корношоям ё таъмирталаб шудаанд.*

|  |  |  |  |
| --- | --- | --- | --- |
| № б/т | Инфрасохтор | Шароит | Соли таъсис |
| *1* | *Филиали МТМУ №26* | *Муассисаи таълимӣ фаъолият мекунад, таъмирталаб шудааст.* | *2006* |
| *2* | *Системаи барқтаъминкунӣ* | *Фаъолият дорад, ба таъмири асосӣ ниёз дорад.* | *1975 1993* |
| *3* | *Роҳҳои дохили деҳа* | *Ҳама роҳҳои дохилии деҳа сангрез ё замини ҳастанд, Ҳолати роҳҳо бад аст.* | *1975 1991* |

**II. Таҳлили сатҳи зиндагии аҳолии деҳа*.*** *(Маълумоте, ки аз ҷомеа гирифта шудааст, пешниҳод кунед. Ҳар як унсур бояд таҳлили иттилооти гирифташударо инъикос кунад ва бо омор тасдиқ карда шавад).*

* 1. Мавҷудияти инфрасохтори иҷтимоӣ-иқтисодӣ; (Вазъиятро тавсиф намуда, ба ҳар як инфрасохтори мавҷуда баҳо диҳед, талаботи ҷомеаро ба навъҳои нави хизматрасонӣ, дараҷа ва сифати таъсири инфрасохтор ба сатҳи зиндагии аҳолӣ нишон диҳед).

|  |  |  |
| --- | --- | --- |
| № б/т | Инфрасохтори мавҷуда | Шарҳ |
| *1* | *Филиали МТМУ №26* | *Бинои муассисаи таълимӣ бо сифати паст сохта шудааст, гарчанде аз соли ба истифода додани муассисаи таълимӣ соли зиёд нагузашта бошад ҳам аз намуди зоҳирии бино маълум аст, ки бисёр харобу таъмирталлаб шудааст. Бинои муассиса ба таъмири асосӣ ниёз дорад, тамоми инвентарҳои мактаб ба иваз кардан ниёз доранд.* |
| *2* | *Системаи барқтаъминкунӣ* | *Таъмини барқ ба сокинони деҳаи Хӯчархӣ дастрас аст. Системаи таъмини барқ таъмирталаб мебошад, Дар деҳаи Хӯчархӣ 82 адад симчӯбҳо пурра корношоям шудаанд, 1300 метр ноқилҳои барқӣ ба иваз кардан эҳтиёҷ доранд.* |
| *3* | *Роҳҳои дохилии деҳа* | *Ҳама роҳҳои дохилии деҳа замини ё сангрез ҳастанд, ҳолати роҳҳо бисёр ба даст. Дар фасли замистону баҳор шароити роҳҳо бад шуда барои рафтуомади сокинони деҳа ба хусус хонандагон, ки масофаи зиёда аз 2 км роҳро аз деҳаи Хӯчархии поён то Хӯчархии боло тай мекунанд мушкил аст. Дар фасли тобистон ва тирамоҳ аз ҳисоби чангу ғубори болои роҳ шароити зисти хонаводаҳо боз ҳам нигаронкунанда мемонад.* |

Эҳтиёҷот ба хизматрасониҳои нави инфрасохторӣ

|  |  |  |
| --- | --- | --- |
| № б/т | Инфрасохтори нави нақшавӣ | Дараҷаи таъсири инфросохтори нав ба сатҳи зиндагии мардум |
| *1* | *Сохтмони хати оби нӯшокӣ* | *Дастрасии пурраи хонаводаҳо ба оби тозаи ошомиданӣ, боло рафтани ҳолати санитарию-гигиенӣ дар деҳа. Паст шудани сатҳи хавфҳо аз ҳисоби сар задании касалиҳои вобаста ба об, сарфаи маблағҳои пулӣ ва вақт барои дастрас кардани оби тоза.* |
| *2* | *Сохтмони бунгоҳи тиббӣ* | *Дастрасии сокинони деҳа ба хизматрасонии босифати тиббӣ. Беҳдошти ҳолати саломатии шаҳрвандон, кам шудани ҳолатҳои сар садани касалиҳои сирояткунанда.* |
| *3* | *Сохтмони роҳҳои дохилии деҳа* | *Шароити рафтуомади аҳоли ва воситаҳои нақлиёти сокинони деҳа беҳтар мешавад. Ҳолати санитарию гигиенӣ дар деҳа боло меравад. Сарфаи маблағҳои пӯлии аҳоли аз ҳисоби беҳтар шудани шароити роҳҳо.* |
| *4* | *Корхонаҳои хурди соҳибкорӣ* | *Ташкили ҷойҳои нави корӣ барои занҳо ва ҷавонон, даромади пулӣ ба хонаводаҳо, ғанӣ гардонидани бозорҳои дохилӣ бо молу маҳсулоти истеҳсоли ватанӣ. кам шудани шумораи муҳоҷирони меҳнатӣ ва бекорон, таъсир ба сатҳи камбизоатии аҳолӣ* |

* 1. Фавти кӯдакон, сатҳ ва сабабҳои бемориҳои сироятӣ; (Пешниҳоди маълумоти аз ҷомеа гирифташуда дар бораи сабабҳои эҳтимолии сатҳи баланди бемориҳои сироятӣ, эпидемияҳо ва марги кӯдакон ва модарон).

|  |  |  |  |
| --- | --- | --- | --- |
| № б/т | Номгӯи бемориҳои сироятӣ | Шумораи фавтидагон дар 2 соли охир | Сабабҳои  бемориҳо |
| *1* | *Бемории шадиди рудаву меъда* | *-* | *Риоя накардани гигиенаи шахсӣ* |
| *2* | *Бемории шадиди роҳҳои нафас* | *-* | *Аз ҳисоби вирус, аз шахси бемор ба шахси солим гузаштани касал, шамолхӯрӣ* |
| *3* | *Сурхча* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *4* | *Гулафшон* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *5* | *Фалаҷшавӣ* | *-* | *Иммунизатсия нашудани кӯдак* |
| *6* | *Каронавирус (COVID 19)* | *-* | *Пандемия, бо ҳаво ва қатрагӣ аз шахси бемор ба шахси солим гузаштани касал* |

*Эзоҳ: Дар деҳаи Хӯчархӣ ҳолатҳои сар задании касалиҳои номгиршуда ба қайд гирифта нашудааст.*

* 1. Мавҷудияти табақаи осебпазири аҳолӣ: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд; (Маълумоте, ки аз ҷамоат дар бораи гурӯҳҳои осебпазир гирифта шудааст, бо нишон додани манбаи даромади онҳо тавсиф кунед. Сифати хизматрасоние, ки аз ҷониби давлат расонида мешавад. Барои ин аҳолӣ маълумотҳои оморӣ пешниҳод кунед.).

|  |  |  |  |  |  |
| --- | --- | --- | --- | --- | --- |
| № б/т | Маълумот | Ченак | Нишон-диҳанда | Манбаи даромади онҳо | Имтиёзҳо аз тарафи давлат |
| 1 | *Шумораи хонаводаҳои бесаробон (зан сарвари оила)* | *оила* | *4* | *Нафақаи бесаробон, даромад аз хоҷагии хусусӣ* | *Пардохти нафақапулӣ* |
| 2 | *Шумораи оилаҳои серфарзанд* | *оила* | *8* | *Даромад дар шакли музди меҳнат, даромад аз хоҷагии хусусӣ* |  |
| 3 | *Шумораи маъюбон* | *оила* | *9* | *Нафақа* | *Пардохти нафақапулӣ* |

* 1. Шуғл, манбаъҳо ва сатҳи даромади аҳолӣ; (Маълумотро дар бораи сатҳи шуғл аз рӯи намуди шуғл нишон диҳед. Бо истифода аз диаграммаҳои даврӣ манбаъҳои даромад ва даромади миёнаи ҳар як сокини ҷамоатро бо сомонӣ нишон диҳед. Хангоми ба даст овардани маълумот дар байни мактаббачагон аз усули «тартиби рӯз» истифода баред).

Маълумот дар бораи сатҳи шуғли аҳолӣ ва даромади он дар шакли музди меҳнат, ҳаққи хизматрасонӣ

|  |  |  |  |  |
| --- | --- | --- | --- | --- |
| № б/т | Номгӯи шуғл | Нишондиҳанда (нафар) | Даромади миёна дар як моҳ (сомонӣ) | Даромади миёнаи як сокини ҷомеа аз руи шуғл (сомонӣ) |
| *1* | *Зиёиён* | *12* | *700* | *8400* |
| *2* | *Кишоварзон* | *174* | *400* | *4800* |
| *3* | *Кироякорҳо* | *32* | *1500* | *18000* |
| *4* | *Муҳоҷирон* | *40* | *1800* | *21600* |
| *5* | *Сохибкорон* | *12* | *1600* | *19200* |
|  | *Ҳамагӣ* | *270* | Х | х |

Манбаҳои даромади аъзоёни ҷомеа:

* Музди меҳнат (музди кор, ҳаққи хизматрасонӣ);
* Аз фаъолияти сохибкорӣ
* Аз фурӯши мол, маҳсулот, чорво, парранда, моҳӣ ва ғайра;
  1. Нишондиҳандаи ҳиссаи самтҳои асосии хароҷот аз ҳисоби буҷаи солонаи оила. (Самтҳои асосии хароҷоти оилаи миёнаро дар маҳал нишон диҳед. Самтҳои хароҷотро таҳлил кунед).

Хароҷоти буҷаи оилаи миёна дар як сол (сомонӣ)



* 1. Сабабҳо ва сатҳи бекорӣ дар ҷомеа; (Бо истифода аз усули диаграмма сатҳи маълумотнокии аъзоёни ҷомеаро нишон диҳед. Сабабҳо ва сатҳи бекориро муайян кунед. Дар бораи роҳҳои ҳалли мушкилоти бекорӣ аз аҳли ҷомеа пурсед. Тақвими кори мавсимиро пешниҳод кунед).

Нишондиҳандаҳои сатҳи бекорӣ дар деҳаи Хӯчархии ҷамоати Даҳана



Сабабҳои бекории аҳолии қобили меҳнат дар деҳа:

* *Кам ё набудани ҷойҳои корӣ;*
* *Музди меҳнати паст.*

Роҳҳои ҳалли мушкилот:

* *Ташкили корхонаҳои истеҳсолӣ;*
* *Ташкили ҷойҳои нави корӣ.*

2.7 Тавсифи нишондиҳандаҳои камбизоатӣ ва гурӯҳбандии сокинони ҷамоат аз рӯи сатҳи зиндагӣ; (Нишондиҳандаҳои камбизоатиро, ки худи сокинон муайян кардаанд, нишон диҳед. Ин нишондиҳандаҳоро таҳлил кунед. Барои нишон додани сатҳи камбизоатии аҳолӣ аз диаграммаҳои даврашакл истифода баред*).*

Гуруҳбандии камбизоатӣ

**III. Дараҷаи ягонагии сокинони ҷомеа ва/ё ихтилофҳои дохилии онҳо** (Маълумотеро, ки дар бораи амалҳои муштарак дар ҷомеа ба ҳалли мушкилоти ҷомеа нигаронида шудааст, дар бораи ташаббускорони амалҳои муштарак тавсиф кунед. Назари худи сокинонро дар бораи натиҷаи ин амалҳо ва дараҷаи қаноатмандии онҳо баён кунед. Агар дар ҷомеа низоъҳои дохилӣ вуҷуд дошта бошанд, сабаби ин низоъҳоро нишон диҳед).

*Банақшагири ва иҷрои корҳои дастаҷамъона ба монанди:*

* *Иштирок якҷояи сокинони деҳа дар ҷашну маросимҳои миллӣ;*
* *Тоза кардани ҷӯйборҳо ва кучаву роҳравҳо;*
* *Сангфарш кардани кӯчаҳо;*
* *Таъмири системаи таъмини барқ; (иваз кардани равғани трансформатор, иваз кардани симчубҳо, ноқилҳои барқӣ);*
* *Сохтмони хати оби нӯшокӣ бо саҳми ҷомеа ва шахсони саховатманд;*
* *Саҳмгузории шаҳрвандони алоҳида ё волидайн дар таъмири муассисаҳои таҳсилоти миёнаи умумӣ, муассисаи томактабӣ ва ғайра;*
* *Иштирок дар ҷашну маросимҳои миллӣ.*

1. **Масъалаҳои афзалиятноки ҷомеа;** (Масъалаҳоеро, ки ҷомеа муайян кардааст, тавсиф кунед. Сабабҳои мушкилот ва роҳҳои ҳалли онҳоро муайян кунед).

|  |  |  |
| --- | --- | --- |
| № б/т | Сабабҳои мушкилот | Роҳҳои ҳалли мушкилот |
| *1* | *Надоштани оби нӯшокӣ дар деҳа* | *Сохтмони хати оби нӯшокӣ* |
| *2* | *Бад будани ҳолати роҳҳо дар деҳа* | *Сохтмони роҳҳои дохили деҳа* |

1. **Таҳлили захираҳои мавҷуда барои ҷалби онҳо ба ҳалли мушкилоти ҷомеа;** (Рӯйхати захираҳоеро, ки ҷомеа муайян кардааст, ки метавонанд ба ҳалли мушкилот равона карда шаванд. Усули матритсаро барои муайян кардани хоҳишҳои ҷомеа ва афзалият додани ин захираҳо истифода баред).

|  |  |  |
| --- | --- | --- |
| № б/т | Номгуи мушкилот | Захираҳои ҷомеа оид ба ҳалли мушкилот |
| *1* | ***Иншоотиҳои иҷтимою инфросохторӣ:***   * *Сохтмони хати оби нӯшокӣ;* * *Сохтмони роҳҳои дохили деҳа); Сохтмони бунгоҳи тиббӣ;* * *Барқарорсозии системаи таъмини барқ;* | * *Захираи неруҳои инсонӣ, (роҳбарикунанда);* * *Захираҳои меҳнатӣ, (қувваҳои корӣ);* * *Захираҳои табии, (замин,об);* * *Захираҳои физикӣ, (инфросохтори солим, техника, механизмҳо, асбобҳои корӣ)* * *Захираҳои молиявӣ, (саҳмгузории молию пулии ҷомеа).* |
| *2* | ***Иншоотҳои иҷтимоӣ- иқтисодӣ:***   * *Корхонаҳои хурди соҳибкорӣ* | * *Захираи неруҳои инсонӣ;;* * *Захираҳои меҳнатӣ;* * *Захираҳои физикӣ;* * *Захираҳои молиявӣ.* |

**VI. Потенсиали институтсионалии ҷомеа ва роҳбарони он.** (Нишондиҳандаҳои иқтидори институтсионалии ҷомеа ва роҳбарони кунуниро пешниҳод кунед. Меъёрҳои роҳбарии аъзоёни ҷомеаро муайян кунед).

*Дар деҳаи Хӯчархӣ аз ҷумлаи неруҳои инсонӣ: - зиёиён, шахсони дар мақоми роҳбаркунанда кор мекардагӣ, нафароне, ки иқтидор, қобилияти кор бо ҷамоаро доранд ҳастанд:*

*Маълумот оид ба захираҳо, нерӯҳои инсонии деҳаи Хӯчархӣ*

|  |  |  |
| --- | --- | --- |
| № б/т | Захираҳо | Меъёрҳои роҳбарии аъзоёни ҷамоа |
| *1* | *Раиси кумитаи маҳалла* | *Идоракунии умиумии ҷомеа, ташкил ва гузаронидани ҷамъомадҳо, ҷашну маъракаҳо, ҷалби ҷомеа дар корҳои дастаҷамъона* |
| *2* | *Кумитаи занон* | *Кор бо занон, ҷалби занҳо оид ба иштирок онҳо дар чорабиниҳои деҳа,* |
| *3* | *Раиси КЛД* | *Баррасӣ, муҳокима, қабул ва пешниҳоди зерлоиҳаҳо, дастгирӣ ва намояндагии ҷомеаҳо дар раванди татбиқи зерлоиҳаҳо* |
| *4* | *НҶ* | *Назорат аз рафти иҷрои корҳои сохтмонӣ, пур кардани анкетаҳои баҳодиҳӣ, ҳисоботдиҳӣ* |

**VII. Дараҷае, ки ҷомеа дар пойдории натиҷаҳои лоиҳа иштирок мекунад.** (Бо истифода аз усулҳои PRA (таҳлили натиҷаҳои лоиҳа), муайян кардани қобилиятҳо ва қобилиятҳои ҷомеа барои дарбар гирифтани натиҷаҳои зерлоиҳаи имконпазир).

*Иштироки ҷомеа дар нигоҳдории натиҷаҳои лоиҳа*

*Аҳли ҷомеа нақшаи истифодабарӣ ва нигоҳдории иншооти лоиҳавиро дар якҷоягӣ таҳия намуда, барои кам кардани сатҳи хавфҳо (корношоям шудан) чораҳо меандешанд. Аз ҷумлаи аъзоёни ҷомеа ду-се нафарро барои истифодабарӣ ва назорати фаъолияти лоиҳа интихоб ва вобаста менамоянд. Аз истифодабарандагони лоиҳа маблағ (пардохти ҳаққи хизмат) ҷамъоварӣ карда мешавад. Кумитаи лоиҳавии деҳа тартиби баҳисобгирӣ ва истифодабарии маблағҳои ҷамъоваришударо муайян менамоянд. Таъмир ва дар ҳолати корӣ нигоҳ доштани иншооти лоиҳавӣ аз ҳисоби маблағҳои пулии ҷомеа пардохт карда мешаванд. Бо мақсади паст кардани сатҳи хавфҳо, бо ҷалби мутахассиси соҳавӣ нигохубини техникии иншоотҳои лоиҳавӣ анҷом дода мешавад.*

**VIII**. **Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.** (Баҳодиҳии аъзоёни ҷомеаро оид ба барномаҳое, ки аз ҷониби дигар донорҳо амалӣ карда мешаванд, тавсиф кунед. Ин маълумот барои пешгӯии амалҳои минбаъдаи БМИМТ дар ҷомеа зарур аст).

|  |  |  |  |  |
| --- | --- | --- | --- | --- |
| № б/т | Номи лоиҳа | Маблағгузор | Маблағ (сомонӣ) | Натиҷаи иҷро |
|  |  |  |  |  |

*Эзоҳ: Деҳаи Хӯчархӣ кӯмакҳои башардӯстона нагирифтааст.*

**IX.** **Муайян кардани нерӯ ва нақши мақомоти ҳокимияти маҳаллӣ дар ҳалли мушкилоти ҷамъият.** (Инъикоси андешаи сокинон дар бораи иқтидори мақомоти маҳаллӣ, ҷойгоҳ ва нақши онҳо дар ҳалли мушкилоти иҷтимоӣ).

*Мақомоти ҳокимияти маҳаллии ҷамоати Даҳана оид ба ҳалли мушкилоти ҷомеа нақши муҳим дорад. Ҷамоат аз рӯи шароит ва имконияҳои ҷойдошта оид ба рушд ва пешрафти ҷомеаҳои қаламрави худ доимо саъю кӯшиш менамояд. Дар пайдо кардани сармоягузориҳои эҳтимолӣ нақшаҳо таҳия карда, шахсони масъулро барои иҷрои он сафарбар менамояд. Сохторҳои мақомоти маҳаллӣ дар таъмини ҳуҷҷатгузориҳои шаҳрвандон, қабули дархостҳо ва ҳалли мушкилоти онҳо масъул мебошанд.*

**X.** **Намунаи нақшаи амали ҷомеа;** (Бо фаъолон ва пешвоёни ҷомеа кор кунед, то нақшаи амалии ҷомеаро барои ҳалли масъалаҳои афзалиятноки ҷомеа таҳия кунед).

Нақшаи амали якҷояи ҷомеа дар ҳалли масъалаҳои афзалиятнокӣ деҳаи Хӯчрхӣ

***А) Бо захираҳои дохилии ҷомеа***

* *Таҳлил ва баҳодиҳӣ ба захираҳои дохилии ҷомеаи деҳаи Хӯчархӣ;*
* *Муайян кардани мушкилоте, ки бо ҷалби захираҳои дохилӣ имкони иҷро дошта бошанд.*
* *Таҳияи нақшаи харҷнома оид ба амалҳои муштараки ҷомеа;*
* *Вобаста кардани шахсони масъул дар иҷрои масъалаҳои ҳалталаб; (хариди масолеҳи зарӯрӣ, ҷалби қувваи корӣ ва ғайра);*
* *Иҷрои корҳои сохтмонӣ, кандан, сохтан, васл кардан ва дигар амалҳо;*
* *Назорат, баҳодиҳӣ ва қабули иншооти лоиҳавӣ.*

***Б) Бо ҷалби сармоягузориҳои беруна***

* *Муайян кардани эҳтиёҷоти афзалиятнок (дараҷаи аввал);*
* *Таҳияи нақшаи харҷнома дар асоси пешниҳоди зерлоиҳавӣ;*
* *Вобаста кардани шахсони масъул оид ба таҳияи пешниҳоди зерлоиҳавӣ;*
* *Пайдо кардани сармоягузор (донор)-и эҳтимолӣ;*

**XI. Таҳлили умумӣ ва хулосаҳои тадқиқот. Мутобиқати ин ҷомеа ба меъёрҳои интихоб.** (**Барои ҳама бахшҳои тадқиқот хулосаҳо диҳед).**

Таҳлили умуми оид ба маълумотҳои демографӣ, мавҷудият ва рушди инфросохторҳои маҳаллӣ, ҳолати истифодабари ва коршоямии иншоотҳои мавҷудбударо дар деҳаи Хӯчархӣ, ҷамоати Даҳанаи шаҳри Кӯлоб таҳлил карда хулосаҳо дода мешавад:

*Деҳаи Хӯчархӣ дар ҷамоати Даҳана аз ҷумлаи деҳаҳои камаҳолӣ ва дар минтақаи қуҳистон ҷойгиршуда мебошад ва мумкин аз ин сабаб бошад, ки дар деҳа иншоотҳои инфросохторию иҷтимоӣ ба монанди маркази саломатӣ, варзишгоҳ, муассисаи томактабӣ ва марказҳои фарҳангию фароғатӣ сохта нашудааст. Иншоотҳои инфрасохторӣ ба монанди: филиали МТМУ №26, системаи барқтаъминкунӣ, роҳҳои дохилии деҳа мавҷуд ҳастанд ва онҳо қисман ё пурра фаъолият доранд. Системаи таъмини барқ баъди хизматрасонии бардавом корношоям шудаат, роҳҳои дохилии деҳа асосан замини ё сангрез буда дар ҳолати бади истифодабари қарор доранд.*

Таҳлили сатҳи зиндагонии аҳолии деҳаи Хӯчархӣ.

* *Инфросохторҳои инфросохтории мавҷудбуда дар алоҳидагӣ арзёби шуда, ҳолати онҳо шарҳ дода шудааст ва инчунин талаботи ҷомеа ба навъҳои дигари хизматрасониҳои ӣчтимоию иктисодӣ муайян карда шудааст. Татқиқотчиён дар ин ақидаанд, ки иншоотҳои мавҷудбуда таъмиру бозсозӣ карда шуда, талаботи ҷомеа ба инфросохторҳои нав ба инобаи гирифта шаванд.*
* *Ҳолати фавти кӯдакон, модарон бо сабаби касалиҳои сироятӣ ба қайд гирифта нашудааст.*
* *Дар деҳа 4 хонаводаи бесаробон ва 9 нафар маъюбон истиқомат доранд ва онҳо бо нафақаи иҷтимоӣ таъмин ҳастанд ва шӯрои маҳалла аз ҳоли онҳо доимо бохабар аст.*
* *Самтҳои асосии хароҷоти оилаи миёнаҳолро дар маҳал таҳлил карда муайян кардем, ки зиёда аз 61%-и даромадҳои хонавода барои таъмини озуқа ва 19% барои хариди либоса ҳарҷ карда мешавад.*
* *Шуғл, манбаъҳо ва сатҳи даромади аҳолӣ. Аз нишондод ва таҳлили диаграммаи шӯғл маълум мешавад, ки 64%-и аҳоли ба гурӯҳи кишоварзон, 12% ба гурӯҳи кироякорҳо ва 15%-и аҳоли ба гурӯҳи муҳочирони меҳнатӣ таалуқ доранд. Гурӯҳи соҳибкорон ва зиёиён мутаносибан 4 ва 5 %-ро ташкил додаанд. Манбаҳои асосии даромади сокинони деҳа дар шакли музди меҳнат ва аз ҳисоби фуруши молу маҳсулот мебошад. Сатҳи даромади сокинони деҳа аз руи шуғл: муҳоҷирони меҳнати 1800 сомонӣ, соҳибкорон 1600 сомонӣ, кироякорҳо 1400 сомонӣ, зиёиён 700 сомонӣ ва кишоварзон 400 сомониро дар як моҳ ташкил медиҳад.*
* *Сабабҳои бекории аҳолии қобили меҳнат ва роҳҳои ҳалли мушкилот таҳлил карда шуд ва маълум гардид, ки набудани корхонаҳо, ҷойҳои корӣ ва паст будани музди кор яке аз сабабҳои асосии бекорӣ ва ташкили корхонаҳо, кушодани ҷойхои нави корӣ ва пардохти музди меҳнати қобили қабул роҳи таъсир ба сатҳи бекорӣ ҳисоб меёбанд.*
* *Гурӯҳбандии сокинони деҳа ва нишондиҳандаҳои камбизоатӣ. Маълумоти диограмаи гурӯҳбандии сокинони деҳа аз руи сатҳи зиндагӣ нишон медиҳад, ки 4%-и сокинони деҳа ба гурӯҳи сарватмандон, 82% ба гурӯҳи миёнаҳолҳо, ва 14% ба гурӯҳи камбизоатҳо таълуқ доранд.*

**XII.Тавсияҳо барои идома додани кор бо ин ҷомеа.**

*Татқиқот оид ба хусусиятҳои иҷтимоӣ, иқтисодӣ инчунин таҳлилҳо оид ба гурӯҳбандии аҳолии ҷомеа бо нишон додани сабабҳои камбизоатӣ, муайян кардани захираҳои дохилию берунӣ ва интихоби афзалиятҳои деҳаи Хӯчархӣ гузаронида шуда, тавсияи татқиқотчиён оид ба идома додани кор бо ин ҷомеа чунин аст:*

* *Деҳаи Хӯчархӣ яке аз деҳаҳои камаҳолии ҷамоати Даҳана мебошад, дар деҳа иншоотиҳои иҷтимоию инфрасохторӣ рушд накардаанд, маҳаллаи Хӯчархии боло бо оби нӯшокӣ тамоман таъмин нест, ҳолати роҳ то маҳаллаи Хӯчархии поён бад аст.*
* *Дар ҳалли мушкилоти ҷомеа вобаста ба сохтмон, таъмиру бозсозии иншоотиҳои иҷтимоию инфросохторӣ кӯмаки беруна (ташкилотҳои кӯмакрасон) зарур аст;*
* *Захираҳои дохилии ҷомеаи Хӯчархӣ дар ҳалли мушкилиҳои ҷомеа нокифоя мебошанд. Ҷомеаи деҳаи Хӯчархӣ бо захираҳои дохилии худ имкон дорад мушкилиҳои каммасрафро нақшагирӣ ва иҷро намояд (таъмири ҷории системаи таъмини барқ, тоза кардани ҷӯйборҳои дохили деҳа, тоза кардани партовгоҳҳо, саҳмгузории волидайн ба муассисаҳои таълимӣ ва ғайраҳо);*
* *Эҳтиёҷоти сокинони деҳаи Хӯчархии ҷамоати Даҳанаро ба инобат гирифта, идома додани кори лоиҳаро бо ин ҷомеа зарур мешуморем.*

Ҳисоботи мазкур тибқи методологияи БМИМТ тартиб дода шуда, дар ҷаласаи умумии ҷомеа баррасӣ ва тасдиқ карда шудааст.

«\_\_\_\_» \_\_\_\_\_\_\_\_\_\_\_\_\_\_\_\_\_ 20 \_\_\_\_\_\_\_ сол.

Менеҷери БМИМТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Намояндаи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ном ва номи падар подпись